Nadgrobnica Petra Golubinića, hvarskoga vlastelina
Da bi cić zalihe dobrote tko kada
   Mogal bit od tihe kimi smart ne vlada,
Mogaše taj biti pravo do istine,
   Golubiniću tî Petre gospodine,
Dobrota u komu jest bila, kakova
   U gradu ovomu neće bit unova,
Nî tko bi zamisto nepravdi i sili
   Protivil ne listo ričmi da i dili.
Toj muži svidoče, toj žene, toj dica.
   Ter oči svim soče za tobom i lica.
Da 'vo još nitkore ne pride ni će prit
   Na ov svit, tko more ni će moć ne umrit.
A, smarti prokleta, na malu har tvoju
   Li će duh opeta vazeti put svoju
I plaću dobrota Petrova i vira
   Najti će života gdi se ne umira.
Imenom do tada živit će mev nami
   I kad Hvara grada ne bude ni kami.

Hrvatsko 16. stoljeće